Na temelju članka 107. stavak 9. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 i 64/20) i članka 7. Pravilnika o načinu i postupku zapošljavanja u Školi za cestovni promet, Povjerenstvo za procjenu i vrednovanje kandidata za zapošljavanje objavljuje

**OBAVIJEST O PROVOĐENJU SELEKCIJSKOG POSTUPKA**

za radno mjesto nastavnika matematike na određeno (do 31.8.2021.), puno radno vrijeme – 40 sati tjedno

Sukladno odredbama Pravilnika o načinu i postupku zapošljavanja u Školi za cestovni promet, provest će se selekcijski postupak kandidata prijavljenih na natječaj za radno mjesto za radno mjesto nastavnika matematike - rad na određeno (do 31.8.2021.), puno radno vrijeme - 40 sati tjedno koji je bio objavljen na mrežnim stranicama i oglasnim pločama Hrvatskog zavoda za zapošljavanje i Škole za cestovni promet od 11. ožujka 2021. do 19. ožujka 2021. godine.

Selekcijski postupak sastojat će se od razgovora s kandidatima koji su podnijeli pravovremene

i potpune prijave te ispunjavanju formalne uvjete iz natječaja, a održat će se

**u** **ponedjeljak 12. travnja 2021. godine u 15:00 sati**

u prostorijama Škole za cestovni promet, Trg J. F. Kennedyja 8, Zagreb, o čemu će kandidati biti obaviješteni porukom elektroničke pošte i telefonskim pozivom.

Kako bi mogli pristupiti selekcijskom postupku, svi su kandidati dužni sa sobom imati važeću osobnu iskaznicu ili drugu identifikacijsku javnu ispravu kojom mogu dokazati svoj identitet.

Smatrat će se da je kandidat koji se ne odazove selekcijskom postupku na koji je pozvan, odustao od prijave te se njegova prijava neće uzimati u obzir u daljnjem postupku.

Selekcijski postupak sastojat će se od razgovora s kandidatima kojim će se provjeravati metodička znanja i vještine, sposobnosti, profesionalni ciljevi i interesi i motivacija za rad te poznavanje propisa koji uređuju odgojno-obrazovnu djelatnost.

Pravni i drugi izvori za pripremanje kandidata za testiranje su:

* Zakon o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20)
* Kurikulum nastavnog predmeta Matematika za srednje strukovne škole na razini 4.2. u Republici Hrvatskoj <https://skolazazivot.hr/wp-content/uploads/2020/07/MAT_kurikulum_1_71.pdf>
* Pravilnik o kriterijima za izricanje pedagoških mjera (Narodne novine, broj 94/15 i 3/17)
* Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj 112/2010, 82/19 i 43/20)

Nakon provedenog cjelokupnog selekcijskog postupka, Povjerenstvo za procjenu i vrednovanje kandidata za zapošljavanje će utvrditi rang-listu kandidata prema rezultatima kandidata.

Povjerenstvo za procjenu i vrednovanje kandidata

Zagreb, 30. ožujka 2021. godine